Články obsahujúce tag slovensko
Ministerka zdravotníctva SR Zuzana Dolinková v stredu (14. 2.) vymenovala do funkcie hlavnej hygieničky SR Tatianu Červeňovú, ktorá bude od 15. 2. 2024 viesť Úrad verejného zdravotníctva Slovenskej republiky (ÚVZ SR). Nahradí tak Jána Mikasa.
Rezort školstva v súčasnosti neuvažuje o zvýšení miery regulácie v oblasti domácich úloh. Ministerstvo školstva, výskumu, vývoja a mládeže (MŠVVaM) SR pripomenulo, že problematiku domácich úloh neupravuje ani štátny vzdelávací program, ani žiadny legislatívny dokument.
Hnutie Slovensko postaví do boja o post prezidenta svojho lídra Igora Matoviča. Zároveň sa poslanci hnutia podpísali aj pod kandidatúru historika Patrika Dubovského.
Viac než 720-tisíc žiakov si preberie polročné hodnotenie. Polročné výpisy si zo školy donesie vyše 508-tisíc žiakov základných škôl a bezmála 215-tisíc stredoškolákov. Ako informovalo Ministerstvo školstva, vedy, výskumu a športu (MŠVVaŠ) SR, v rámci toho po prvýkrát dostane hodnotenie aj 64-tisíc prvákov a prváčok.
Od 1. februára tohto roka sa na Slovensku zvyšuje spotrebná daň na tabak, a to približne o 40 centov na krabičku cigariet. Fajčiari si však môžu cigarety kúpiť za pôvodnú cenu ešte pár mesiacov.
Ministerka zdravotníctva Zuzana Dolinková držala v náručí predčasne narodené bábätko bez ochranných zdravotných pomôcok. Jej správanie skritizovala primárka neonatologickej intenzívnej medicíny v Detskej fakultnej nemocnici v Košiciach Vanda Chovanová.
Inflácia by mala v tomto roku klesať. Na štvrtkovej odbornej konferencii to uviedol predseda Slovenskej obchodnej a priemyselnej komory Peter Mihók. V prípade absencie výraznejších externých šokov komora očakáva, že v tomto roku bude pokračovať dezinflačný trend z posledných mesiacov. Za celý tento rok by mala miera inflácie na Slovensku dosiahnuť hodnotu blízku 5 %.
Ak by sa parlamentné voľby konali v januári, zvíťazila by strana Smer-SD so ziskom 22,1 percenta hlasov. Vyplýva to z prieskumu agentúry Ako, ktorý zverejnila televízia Joj v relácii Na hrane.
Na východnom Slovensku sa zhruba od polovice minulého roka začali šíriť prípady infekcie žltačky. Ako informovala PR manažérka prešovskej nemocnice Martina Pavliková, v prešovskej nemocnici bolo doteraz hospitalizovaných okolo 700 pacientov s infekčnou hepatitídou typu A.
Prezidentka Slovenskej republiky Zuzana Čaputová udelila v nedeľu (14. 1.) pri príležitosti 31. výročia vzniku Slovenskej republiky štátne vyznamenania 33 osobnostiam. Udelením štátnych vyznamenaní prezidentka oceňuje osoby za ich mimoriadne alebo významné zásluhy v prospech Slovenskej republiky, demokracie, obrany a bezpečnosti štátu, výsledky činnosti alebo za ich iné výnimočné činy.
Vláda v dôsledku ozbrojeného konfliktu na Ukrajine ešte v máji 2022 schválila poskytnutie humanitárnej pomoci Ukrajine vo forme darovania liekov v hodnote 1,4 milióna eur. Rezort financií túto sumu vyčlenil v štátnom rozpočte a Ministerstvo zdravotníctva SR po vyhodnotení početných žiadostí ukrajinskej strany vypracovalo zoznam liekov.
Termín prezidentských volieb sa blíži, pričom prvé kolo je stanovené na sobotu 23. marca 2024. O najvyšší post na Slovensku sa tak uchádzajú niekoľkí kandidáti, pričom po novom sa do prezidentských volieb plánuje zapojiť aj Andrej Danko a Marian Kotelba.
Prvé tohtoročné očkovanie proti ľudskému papilomavírusu má za sebou očkovacie centrum pri Univerzitnej nemocnici L. Pasteura v Košiciach. Ďalšie očkovanie je naplánované na utorok (16. 1.). Proti vírusu sa bude dať v Košiciach zaočkovať aj 6. a 20. februára či 5. a 12. marca tohto roku.
Skupina poslancov za hnutie Slovensko predložila do parlamentu návrh novely Zákonníka práce. Po novom, by sme mohli mať na Slovensku skrátený pracovný týždeň. Parlament sa bude týmto návrhom zaoberať v januári.
Nedeľným ránom (7. 1.) započalo na Slovensku výrazné ochladzovanie v nižších polohách. Tento vývoj je výsledkom nástupu studeného frontu, ktorý sa presúva od severu až na severovýchod. Slovenský hydrometeorologický ústav zároveň vydal výstrahy 2. stupňa pred vetrom oddnes do pondelka (8. 1.) do 20:00.
Na Východe už od 3. storočia bol 6. január sviatkom Zjavenia Pána (Epifánia). Cirkev si pripomínala "tri zázraky": príchod mudrcov z východu, Ježišov krst a jeho prvý zázrak v Káne Galilejskej. Ako informovala Tlačová kancelária Konferencie biskupov Slovenska, v 4. storočí sa tento sviatok rozšíril aj na západe, kde liturgia a čítania kládli dôraz predovšetkým na poklonu mudrcov z východu.
Sociálna poisťovňa bude v budúcom roku vyplácať vyššie maximálne sumy nemocenských, materských, tehotenských dávok a ošetrovného (OČR). Maximálne výšky dávok nemocenského poistenia sú totiž naviazané na priemernú mzdu, a preto s rastom priemerných hrubých zárobkov zamestnancov každoročne stúpajú aj najvyššie možné sumy dávok.
Od 1. januára budúceho roka bude dočasnú pracovnú neschopnosť v rámci elektronickej dočasnej PN (ePN) uznávať aj lekár so špecializáciou v inom špecializačnom odbore alebo zubný lekár, pri poskytovaní špecializovanej ambulantnej starostlivosti.
Na Slovensku sú približne tri milióny vakcín proti COVID-19 po exspirácii. Po rokovaní vlády to uviedla ministerka zdravotníctva Zuzana Dolinková (Hlas-SD).
Pobočky Slovenskej pošty budú počas nadchádzajúcich sviatkov zatvorené, informovala o tom hovorkyňa Slovenskej pošty Iveta Dorčáková.